NaiveNeuron/SloPal huggingface dataset:
P. Hrušovský, podpredseda NR SR: (2002-02-01):
(Hlasovanie.) 98 prítomných, 71 za návrh, 3 proti, 21 sa zdržalo, 3 nehlasovali. Návrh sme schválili.
Gyimesi, György, poslanec NR SR (2022-05-24):
Pán predseda, teraz budeme hlasovať o bode 2, ktorý navrhla poslankyňa Žitňanská vyňať na osobitné hlasovanie. Odporúčanie gestorského výboru k uvedenému bodu je schváliť, avšak v rozprave podala návrh, ktorý rieši uvedenú problematiku komplexnejšie.
R. Zajac, minister zdravotníctva SR: (2004-05-19):
V zákone zavádzame absolútnu novinku, povinnosť viesť katalóg výkonov vedúcich k zisteniu choroby a k odstráneniu choroby, bez ktorých nie sme schopný legalizovať postupy, štandardné diagnostické a liečebné. Do zákona je zaintegrovaná kompletná Európska charta práv pacientov, v zákone sú uvedené základné prvky bioetiky. Katalóg výkonov, ktorý je v zákone definovaný, hovorí, že choroba je súbor rôznych nepriaznivých zdravotných stavov, a odvoláva sa na medzinárodnú klasifikáciu chorôb, desiatu verziu. Súčasne však rozlišujeme dnešný výkonový model, ktorý používame, pretože v zákone o rozsahu zdravotnej starostlivosti, v takzvanom liečebnom poriadku používame pojem výkony, rozdeľuje tu povinnosť rozdeliť výkony na vedúce k zisteniu a výkony vedúce k odstráneniu choroby. Je to dôležité preto, že nikdy nemôžu byť výkony vedúce k zisteniu choroby spoplatnené, a ak by sme uvažovali v budúcnosti o spoplatňovaní výkonov vedúcich k odstráneniu choroby, respektíve výkonov zdravotnej starostlivosti, potom musíme veľmi citlivo zvážiť, v akej miere, v akej skupine. Jednoducho povedané, týmto zákonom zavádzame povinnosť, ktorá tu nebola 60 rokov, tvoriť takzvané „gadlajny“, respektíve štandardizované diagnostické a liečebné postupy. Napriek tomu, že zdravotná reforma a jej prvý a základný zákon vyvoláva toľko diskusií, som hlboko presvedčený, že tento zákon bude prijatý. Ďakujem pekne.
Figeľ, Ján, podpredseda NR SR (2012-12-18):
S ďalšou faktickou pán Dušan Bublavý. Dušan Bublavý, nech sa páči.
P. Paška, predseda NR SR: (2008-05-22):
(Hlasovanie.) 137  prítomných, 136 bolo za, 1 sa zdržal. Tento bod sme schválili.
Blanár, Juraj, podpredseda NR SR (2021-05-11):
Jediná faktická poznámka, pán poslanec Miroslav Suja na vaše vystúpenie. Máte slovo.
Kollár, Boris, predseda NR SR (2022-02-02):
Prerušujem rokovanie o tomto bode programu a teraz nasleduje prestávka do 14.00 hod. (Prerušenie rokovania o 12.03 hodine.) (Pokračovanie rokovania o 14.00 hodine.)
M. Číž, podpredseda NR SR: (2007-05-17):
Otváram rozpravu. Do rozpravy som nedostal žiadnu písomnú prihlášku, pýtam sa preto, kto sa do rozpravy chce prihlásiť ústne? Páni poslanci Belásová, Šimko, Damborská, Minárik. Ďakujem. Uzatváram možnosť prihlásiť sa do rozpravy ústne. O slovo ako prvý požiadal spravodajca, má slovo v zmysle rokovacieho poriadku.
Kollár, Boris, predseda NR SR (2020-04-07):
S reakciou na faktické poznámky, pán poslanec Susko.
Bugár, Béla, podpredseda NR SR (2016-10-12):
Prezentujme sa a hlasujme. (Hlasovanie.) Prítomných 137 poslancov, za 101, proti 3, zdržalo sa 32, 1 nehlasoval. Konštatujem, že body zo spoločnej správy sme schválili. Nech sa páči.
Zmajkovičová, Renáta, podpredsedníčka NR SR (2013-12-18):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa niekto chce prihlásiť do rozpravy ústne. Nie je tomu tak. Uzatváram možnosť prihlásiť sa do rozpravy ústne a vyhlasujem všeobecnú rozpravu za skončenú. Pán navrhovateľ, chcete zaujať, ste hovorili, ešte chcete vystúpiť? Nech sa páči.
Danko, Andrej, podpredseda NR SR (2024-02-16):
Vážené pani poslankyne, vážení páni poslanci, otváram jedenásty rokovací deň 9. Národnej rady Slovenskej republiky. Na dnešnom rokovacom dni o ospravedlnenie požiadali Bittó Cigániková, Hajko, Kosová, Krátky, Malatinec, Remišová, Slyško, z dôvodu PN Mikloško, Sokol, Vaľová. Pokračujeme v prerušenej rozprave v prvom čítaní o návrhu poslancov Polláka, Buža, Škopovej, Tankóa na vydanie zákona o jednorazovom finančnom odškodnení osôb sterilizovaných v rozpore s právom, tlač 64. Prosím poslanca Polláka, aby zaujal miesto určené pre navrhovateľov, a spravodajcu Marka Krajčího, aby zaujal miesto pre spravodajcu. Ďalším v poradí z ústne prihlásených rečníkov do rozpravy je poslanec Tankó, pripraví sa poslankyňa Kolíková. (Pokračovanie rokovania v prvom čítaní o návrhu poslancov Národnej rady Slovenskej republiky Petra Polláka, Lukáša Buža, Anežky Škopovej a Viliama Tankóa na vydanie zákona o jednorazovom finančnom odškodnení osôb sterilizovaných v rozpore s právom a o doplnení zákona Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov , tlač 64.)
Vašečka, Richard, poslanec NR SR (2018-02-09):
Ďakujem pekne, pán kolega, za veľmi slušný, pokojný prejav, ktorý navyše ešte ste veľmi dobre modulovali hlasom, takže som celý čas bez problémov udržal pozornosť, robil som si aj poznámky. A som rád, že ste to pripomenuli, že v tom je zhoda, absolútnosť, absolútna nevyhnutnosť modernizácie armády a že v tom je podpora. Takisto, že sme sa zhodli na podpore tej deklarácie v máji. Čiže to je veľmi dobré, polovicu máme za sebou. Hovoríte a vyčítate nám, že zároveň tvrdíme, že ide ministerstvo minúť 1,2 miliardy a že to nepodporujeme. My to podporujeme, ale naozaj tie veci vidíme tak, bolo to vysvetlené, už to nebudem teraz vysvetľovať, vidíme, že niektoré, niektoré procesy sú netransparentné a ide o veľmi veľké peniaze. Vyčítali ste nám, ak som dobre pochopil, aj prirovnanie k tomu školstvu, že je to účelové. No je to účelové presne v tom zmysle, aj sme ukázali, že školstvo je veľmi dôležité, a ľudia hovoria: „Prečo dávate miliardu do nejakých transportérov, aby sa nejakí vojačikovia vozili?“ No a my im to chceme vysvetliť, že je to potrebné, že aj v tom školstve, aj v tej obrane. Takže v tom sme na jednej lodi, ale ľudia nám zároveň hovoria, že tie peniaze sa tratia. Vojaci nám hovoria, že nie je to úplne kóšer, minimálne sú podozrenia a pochybnosti. Takže je to naša úloha, aby sme si to vyjasnili. Chcem povedať, že áno, a pán minister mnohé veci aj vyjasnil. A tiež, keď ste odkazovali na tlačové konferencie, že ich používate aj vy, aj my, no hej, ale my nie sme zdroj informácií, nemáme ich, to je ministerstvo, to je minister. Takže médiá, opozícia ich môžu žiadať, môžu zvolávať konferencie, aby sa niečo nezamietlo pod koberec, ale vy ste tí, ktorí tie informácie máte kompletné, úplné, a je veľmi dobré, aby sme naštartovali aj spôsob parlamentnej komunikácie, či vo výbore, či v pléne, či v nejakej komisii, v ktorom naozaj budeme dosahovať konsenzus. A opakujem znova, budem prvý, kto bude stáť za ministrom obrany a obhajovať ho pri takých obrovských výdavkoch, ak budem si istý, že všetko je okej. Ďakujem.
Janckulík, Igor, poslanec NR SR (2019-06-20):
Ja nereagujem na pána Rašiho... (Prerušenie vystúpenia predsedajúcim.)
Grendel, Gábor, podpredseda NR SR (2022-06-23):
Ďalšiu otázku položil pán poslanec Tomáš Šudík. „Pán premiér, aká je dohoda s nemeckým kancelárom Scholzom, ako dlho zostane na našom území obranný raketový systém Patriot?“
Drobný, Stanislav, poslanec NR SR (2018-06-18):
Ďakujem za slovo. Vážený pán predsedajúci, vážený pán minister, vážené kolegyne, vážení kolegovia, tím štyroch príslušníkov ozbrojených síl Spojených štátov amerických s dvoma kusmi vojenskej techniky naozaj nepredstavuje jednotku, ktorá by písala dejiny. Navyše ide o spojeneckých vojakov, keďže sme s armádou Spojených štátov v spoločnom vojenskom pakte. V pakte, ktorý nás môže dostať do veľkých problémov, ba možno aj do hrobu, ak sa politika Spojených štátov amerických a Európskej únie nezmení. Podľa predloženého materiálu sa jedná o inštruktorov jednotky civilno-vojenskej spolupráce. Armáda Spojených štátov používa takéto jednotky aj za účelom psychologických operácií. Napríklad s týmto zámerom boli použité v Afganistane. Špecializácia tých vojakov znie ako niečo extra, ale je to presne to, čomu sa za čias socializmu hovorilo politruk. Ak bol politruk zo Sovietskeho zväzu, tak to bol tzv. poradenku. Tak ako sme poradenkov nepotrebovali v tých časoch, rovnako ich nepotrebujeme ani dnes, preto budem hlasovať proti tomuto návrhu. Zároveň dúfam, že nás bude proti tomuto návrhu hlasovať oveľa viac, pretože mnohí z tohto pléna spomínajú na vpád vojsk Varšavskej zmluvy do Československa ako na mimoriadne negatívny okamih našich dejín. Spomínajú to často napriek tomu, že je to už 50 rokov stará udalosť. S negatívnym hodnotením okupácie Československa, samozrejme, súhlasím. Nič dobré nemôže byť na tom, že vtedajšie elity za pomoci hrubej sily, represií presadili svoje záujmy napriek záujmom obyvateľov Slovenska. Pozývací list, o ktorom hlasujeme my, sa týka len štyroch vojakov. To je naozaj neporovnateľné oproti pol miliónu vraj spojeneckých vojakov, ktorí prišli do vtedajšieho Československa pod zámienkou iného pozývacieho listu. Toho listu, ktorý okupačné vojská dostali od poniektorých osobností z radov vtedajších elít. Bolo by krásne, ak by sme si na 50. výročie smutných udalostí augusta 1968 mohli povedať, že dnes žiadne cudzie vojenské jednotky ani cudzích vojakov na území Slovenska nemáme, čo, bohužiaľ, povedať nemôžeme. Preto sa pýtam, návrh na vyslovenie súhlasu s prítomnosťou príslušníkov tímu ozbrojených síl Spojených štátov amerických na území Slovenskej republiky za účelom zabezpečenia výcviku a poradenstva je v záujme obyvateľov Slovenska alebo niekoho iného? Ďakujem za pozornosť.
Kollár, Boris, predseda NR SR (2021-09-21):
Ďakujem. S ďalšou faktickou poznámkou vystúpi pán poslanec Kotleba, nech sa páči, máte slovo.
Paška, Pavol, predseda NR SR (2013-10-24):
Páni poslanci, ja vás poprosím.
Pellegrini, Peter, podpredseda NR SR (2020-05-14):
Ďakujem pekne. Poprosím všetkých členov poslaneckého grémia, aby prišli do rokovacej sály. Potom budeme pokračovať Správou o činnosti komisárky pre deti za rok 2019 (tlač 19). (Prestávka na zasadnutie poslaneckého grémia.) (Po prestávke.)
Paška, Pavol, predseda NR SR (2013-05-14):
Pán poslanec Matovič.
Pellegrini, Peter, predseda NR SR (2023-12-14):
S procedurálnym návrhom pán poslanec Pročko.
Glváč, Martin, podpredseda NR SR (2017-02-07):
Pani poslankyňa Kiššová.
Gaborčáková, Soňa, poslankyňa NR SR (2016-04-21):
Ďakujem za slovo. Ja by som sa chcela vlastne, alebo podporiť teda kolegu v jeho protidrogovej politike, len mi snáď chýba celkovo prevencia sociálno-patologických javov, ktorým som sa venovala. Určite si všetci uvedomujeme, že maloleté deti viac a viac siahajú po alkohole, čiže ja by som privítala vlastne v tej preventívnej časti aj riešenie alkoholizmu maloletých detí alebo sexuálne zneužívanie taktiež maloletých detí a nehovoriac o týraných ženách. Čiže ja by som tú paletu možno rozšírila celkovo nielen na prevenciu drog, ale aj teda sociálnopatologických javov. Ďakujem.
Jurinová, Erika, podpredsedníčka NR SR (2014-11-10):
Prosíme predstaviteľov vlády, ktorí sú tu, keby mohli prísť do pléna Národnej rady. Páni poslanci, ak viete, kde je pán minister. Krátka prestávka, ale už, už je tu pán minister. Nech sa páči, pán poslanec, môžete pokračovať.
Sulík, Richard, predseda NR SR (2011-05-24):
Pani poslankyňa Pfundtner.
Tomanová, Viera, komisárka pre deti (2020-05-14):
Už končím. (Prerušenie vystúpenia predsedajúcim.)
Laššáková, Jana, podpredsedníčka NR SR (2014-01-31):
Ďakujem pekne, pán minister. Zaujmite miesto určené pre navrhovateľov. A dávam slovo poverenému spravodajcovi, členovi Ústavnoprávneho výboru Miroslavovi Kadúcovi a prosím ho, aby podal správu o výsledku prerokovania materiálu vo výbore. Nech sa páči, pán spravodajca.
Kočiš, Eduard, poslanec NR SR (2020-07-10):
Ďakujem za slovo, pán predsedajúci. Pani kolegynka, veľmi pekne ďakujem za váš prejav, ktorý mal pre mňa veľké posolstvo a ja ako muž budem vždy podporovať každú jednu ženu, ktorá sa rozhodne dieťatko donosiť, a budem vždy stáť za to, aby sme aj my ako zákonodarcovia našej krajiny podporovali či už príspevkami, ako je to v tomto zákone obsiahnuté, alebo aj inými prostriedkami jej vôľu, pretože, ako to bolo povedané, naozaj tie výdavky počas tehotenstva alebo aj po narodení dieťatka sú veľké a štát by mal vo väčšej miere podporovať rodiny a, alebo aj samotné matky, ak sa rozhodnú, že budú tou slobodnou mamičkou, ak sú bez tohto partnera. Ale čo ma tak akože dosť veľmi trápi a na čo by som chcel poukázať, je to, že včera sme tu schválili zákon z dielne pána ministra Sulíka, to povestné kilečko. Bola tam klauzula o odpustení bankového odvodu, čím banky ušetria nejakých 200 mil. eur. A ja sa pýtam, že ak chceme naozaj podporovať tieto mamičky, dať im príspevky, aby počas tehotenstva, po narodení dieťatka bolo, bol ich život jednoduchší, krajší, zmysluplnejší, tak jednoducho musíme to podporiť všetci, či sme liberáli, či liberáli nie sme. Ale jednoducho smiešne príspevky pre tieto matky sú len obyčajným smetím oproti tak obrovskej sume, aká sa bankám odpustila. Ďakujem pekne.
Grendel, Gábor, podpredseda NR SR (2020-07-09):
Posledným písomne prihláseným je pán poslanec Puci, ktorého nevidím v rokovacej sále. A teraz dávam možnosť prihlásiť sa do rozpravy ústne. Štyria páni posla..., päť, šesť. Končím možnosť prihlásiť sa ústne do rozpravy. Ako prvý vystúpi pán poslanec Kamenický.
P. Pelegrini, poslanec: (2008-07-02):
Pán predseda, dajte hlasovať o bodoch 1 až 4, 6 až 15, 17, 18, 20, 21, 22, 24, 25, 27 až 31, 33 a 34 spoločne s odporúčaním gestorského výboru schváliť.
Žarnay, Oto, poslanec NR SR (2019-09-24):
Ďakujem za slovo. Simona, ja sa ti chcem poďakovať a zároveň oceniť to, že si ako jediná z liberálnych poslancov našla odvahu vystúpiť a prezentovať svoje liberálne názory na rozdiel od prázdnych stoličiek, ktoré tu ostali po liberálnych poslancoch. Úplne sa s tebou stotožňujem. Som presvedčený, že je to právom ženy rozhodovať o svojom tele. A všetky tieto ultranázory, ktoré tu zaznievajú, považujem za umelé, umelé vnášanie tejto veľmi citlivej témy pol roka pred voľbami do života slovenskej spoločnosti a vytĺkanie politického kapitálu. Zároveň chcem povedať, že ako učiteľ, ktorý som mal väčšinou dievčenské triedy, 17 rokov som učil dievčenské triedy, som sa neraz rozprával s dievčatami o interrupciách v rámci, samozrejme, témy, ktorú sme riešili na rečníckom výcviku. A môžem plne povedať, plne zodpovedne povedať, že väčšina týchto dievčat bola za to, aby si ženy ponechali svoje právo rozhodovať o svojom tele a v prípade nutnosti, samozrejme, len za špecifických podmienok, išli na potrat. Zároveň sa chcem ešte spýtať v tejto súvislosti, možno Simona mi na to nebude; dať otázku, ale Marek skôr, ako je to teda, keď žena je ohrozená na živote, lekár sa má rozhodnúť, či má zachrániť dieťa alebo ženu. Komu podľa lekárskej etiky má dať prednosť? Žene alebo dieťaťu? Pokiaľ viem, zachraňuje ženu a nie dieťa. Ďakujem. A to vám teda nevadí, že vtedy to dochádza k tomu, že dieťa zabije?
Bugár, Béla, podpredseda NR SR (2018-02-02):
Pán poslanec Fecko.
Číž, Miroslav, poslanec NR SR (2013-12-11):
Krátko k váženému kolegovi Přidalovi. No na rozdiel od pána Kollára som hodinu a pol nechcel tu šíriť teda osvetu ľavicovú, takže hovoril som, samozrejme, v skratkách. Takže, vážený kolega Lojzko, treba s otvoreným srdcom počúvať. A pochopíme to potom. Pre pána Kaníka no, samozrejme, krátkosť času a dve minúty len. Sa mi zdá, že tie základné veci predsa mysliaceho človeka nemôžu nechať chladného. Z 10. 10. tohto roku je článok z Pravdy. Hovorí pán Carter, bývalý prezident Spojených štátov: „Amerika je na tom ekonomicky horšie, ako bola na tom pred 30 rokmi,“ naznačil to bývalý prezident USA Jimmy Carter pre agentúru AP, „ekonomická nerovnosť v Spojených štátoch sa dostala na takú úroveň, že príslušníci strednej vrstvy pripomínajú Američanov, ktorí žili v chudobe, keď ja som bol v Bielom dome.“ Jezuita Chardin, vážený kolega Lojzko Přidal, hovorí: „Aká je existujúca pozícia ľudstva? Kam ľudstvo smeruje a v akej polohe v rámci hraníc tolerantného pásma ľudstvo je, keď jedno percento svetovej populácie (diskrétna elita) vlastní väčšinu bohatstva sveta. Táto skupina stále bohatne, zatiaľ čo väčšina populácie chudobnie,“ hovorí tento jezuita Chardin. Ja neviem ani, či má pravdu. Hovorí: „Miesto rozvoja osobnosti slobodného človeka sa stávajú vo svetovom meradle z más ľudí nezamestnaní, zbedačení a ľudia bez domova. Je masívne ničené lokálne, ale aj globálne životné prostredie.“ Takže to, že aj v Spojených štátoch od roku 1973 reálna mzda sa nezvýšila, je taká istá, 106 miliónov ľudí dostáva potravinové lístky, sú v tom aj univerzitne vzdelaní ľudia, je fakt, ktorý asi spôsobil, Ľudo, v Amerike SMER svojimi rozhodnutiami? Pozrime si, aká je situácia v Poľsku, kde 60 tisíc až 80 tisíc ľudí požadovalo odstúpenie vlády, aká je situácia v Maďarsku... (Prerušenie vystúpenia časomerom.)
Madej, Róbert, poslanec NR SR (2017-09-11):
Veľmi pekne ďakujem. Rád by som oznámil zasadnutie, schôdzu ústavnoprávneho výboru dnes o 19.00. Ďakujem.
Figeľ, Ján, podpredseda NR SR (2012-10-19):
Ďakujem pekne. Ďalším vystupujúcim v rozprave je pán poslanec Pavol Zajac. Týmto mu udeľujem slovo, nech sa páči.
P. Paška, predseda NR SR: (2008-09-17):
návrhu poslancov Národnej rady Slovenskej republiky Ley Grečkovej a Jána Babiča na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov . Je to tlač 751. Pani poslankyňa, máte slovo.
Jurinová, Erika, podpredsedníčka NR SR (2014-12-09):
Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Pavlovi Zajacovi.
Kovačócy, Marián, poslanec NR SR (2012-10-18):
Ďakujem za slovo. Vážený pán predseda, kolegyne, kolegovia, v rozprave vystúpila pani poslankyňa Nicholsonová, ktorá nepodala žiadny pozmeňujúci ani doplňujúci návrh. Pán predseda, prosím, preto dajte hlasovať o pozmeňujúcich návrhoch zo spoločnej správy, a to o bodoch 1 a 2 spoločne s odporučením gestorského výboru tieto body schváliť.
Krajniak, Milan, poslanec NR SR (2016-10-19):
Pán kolega Pčolinský, len ako poznámka, ja v zásade v istom zmysle chápem pani ministerku Žitňanskú v tom, že ona rieši tú časť problému, ktorú má takpovediac v rezorte, a ten problém je ďaleko väčší. Ja som sa snažil akurát vo svojom vystúpení poukázať na to, že aj v tej jej rezortnej časti problému sa podľa môjho názoru dá urobiť viacej. Ďakujem.
B. Bugár, podpredseda NR SR: (2004-02-03):
J. Hurban, poslanec: Spoločne o bodoch 1 až 9.
Hrnčiar, Andrej, podpredseda NR SR (2019-03-27):
Vyhlasujem všeobecnú rozpravu za skončenú. Chce niekto zaujať stanovisko? Nech sa páči.
Paška, Pavol, predseda NR SR (2013-04-30):
Hlasujeme. (Hlasovanie.) 126 prítomných, 77 bolo za, 46 bolo proti, 1 sa zdržal, 2 nehlasovali. Konštatujem, že sme súhlasili s návrhom vlády, aby sme vládny návrh zákona č. 38 prerokovali v skrátenom legislatívnom konaní. Pani podpredsedníčka Laššáková.
Vetrák, Milan, poslanec NR SR (2020-06-09):
Ďakujem pekne. No, my sme pri koncipovaní programového vyhlásenia vlády, sme sa dotkli tej otázky, že či chceme systém prokuratúry nejakým spôsobom meniť na ten germánsky model, teda nejakú podobu štátneho zastupiteľstva, alebo či budeme vylepšovať ten, ten románsky model, to je viac-menej to, na čo sa tá prokuratúra podobá dnes. A je to legitímna otázka, len je to, je to zásadná otázka, ktorú bude treba v blízkej budúcnosti tiež si zodpovedať. Len nechceli sme sa púšťať pri terajšom stave justície a prokuratúry až do takýchto zásadných zmien a nie všetci sme aj názorovo za to, aby sa to menilo na ten germánsky model toho štátneho zastupiteľstva. Ale treba o tom diskutovať, rovnako ako treba diskutovať aj o tom, či by prokuratúra alebo Generálna prokuratúra mala mať postavenie ústavného orgánu, ale to sme tiež nejakým spôsobom nedávali do programového vyhlásenia vlády, lebo to je takisto veľmi, veľmi zásadná vec a tú treba najprv odborne prediskutovať a nie narýchlo nejakým spôsobom zavádzať alebo meniť. Takže to, čo nám poslanec Osuský hovoril, nás čaká. Čaká nás takáto diskusia v budúcnosti, ale keď chceme sa dostať k tejto diskusii a chceme robiť aj zmeny tohto typu, tak najprv treba spraviť očistu prokuratúry, treba začať od hlavy, ako sa hovorí, že ryba smrdí od hlavy, tak treba najprv vymenovať generálneho prokurátora, ktorý bude čestný a riadne vykonávať funkciu, následne urobiť aj zmeny v zákone o prokuratúre, aby fungovala efektívne a zabezpečovala spravodlivosť pre všetkých ľudí na Slovensku, a potom sa vieme venovať aj tým ďalším veciam. A ďakujem za príspevok aj pána poslanca Svrčka.
Hrušovský, Pavol, podpredseda NR SR (2010-12-07):
Pán poslanec Goga.
Pellegrini, Peter, predseda NR SR (2024-02-08):
Prezentujme sa a hlasujme o bode 238 druhého pozmeňujúceho návrhu poslanca Galka. (Hlasovanie.) Prítomných 123, za 12, proti 78, zdržalo sa 33. Tento bod sme neschválili.
M. Hort, podpredseda NR SR: (2008-01-21):
Hovoríte o tom, akým spôsobom sa tu diali v minulosti možné a nemožné dohody. Ja si spomínam na to, keď pán Hrušovský bol predseda parlamentu a pán Bugár podpredseda, že existovali pravidelné porady vedenia a existovali častejšie, ako ste ich donedávna robievali vy. Dnes už ich nerobíte vôbec. A poslanecké grémium, pán predseda, to ste dehonestovali na orgán, na ktorom sa opozícia iba dozvie rozhodnutie koaličnej väčšiny. Pripomínam teraz to ostatné zaradenie správy, ktorá bývala vždy v poradí až na štvrtom alebo piatom mieste po všetkých ostatných prerokovaných bodoch, myslím tým prezidentom vrátené zákony, prvé čítania, druhé čítania a medzinárodné zmluvy. Dnes jedna správa je tak, ako vám to vyhovuje, a tá druhá tam nemôže byť. Kde sa na tom máme dohodnúť, keď je poslanecké grémium iba prevodový mostík vašich rozhodnutí. To, že budeme v 21. storočí svedkami takejto potuchnutej atmosféry v parlamente, to sme naozaj neočakávali. A tak ako sa nám vyhráža pán premiér, že nás bude zatvárať a skončíme vo väzeniach, tak sa nám nevyhrážajte aj vy, že siahnete na iný liek, na nášho alzheimera, ak to nepochopíme podobrotky. Pán predseda, Bielorusko tu už nebude, sme v Európskej únii a v NATO, tak prosím vás, prestaňte s týmito vyhrážkami. Ďakujem pekne.
Hrnčiar, Andrej, podpredseda NR SR (2018-11-21):
Šesť faktických poznámok. Nech sa páči, pán poslanec Pčolinský.
Karahuta, Jaroslav, poslanec NR SR (2023-05-09):
Ďakujem pekne za slovo, pán predsedajúci. Vážená pani poslankyňa, páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, ktorý je pod tlačou 1565. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, skončil som, otvorte, prosím, rozpravu.
Šefčík, Marek, poslanec NR SR (2021-05-05):
Ďakujem svojim kolegom z OĽANO za podporu, za doplnenie a určite sa neurazia, keď budem reagovať skôr na tých opozičných a na ich výčitky. Takže, pán Suja, dokonalý nie je žiaden človek, nikdy tu nebudú ani v tomto pléne, ani vo vláde anjeli a bezchybní ľudia. Ale vy fakt necítite rozdiel medzi tým, čo sú chyby, nedokonalosti a na druhej strane vedomé škodenie, ubližovanie, mučenie a zabíjanie ľudí? Je mi vás ľúto. Pán Blaha, u vás to bolo tak, že ste len pokračovali v ponižovaní. Vy takto fungujete, ponižujete iných ľudí. Ja ďakujem rodičom, našim rodičom za to, čo vybudovali, rovnako ako vy, ale nehádžem všetkých do jedného vreca, tak ako povedal Jožko Pročko, obyčajní ľudia vlastnými rukami to budovali, a nie komunisti. Pán Mizík, vždy, keď počujem váš prejav, bla, bla, bla, bla, bla. No neviem, ja som nejak si to nedokázal pospájať, ja vás len prekvapím, ja som pedagóg a učil som fyziku. Povedal som, že ak by som mohol vrátiť čas späť, a pokračoval som, dobre? A, pán Valocký, tak toto bolo úbohé, podobne ako sa to deje na zdravotníckom výbore, takým spôsobom ma urážate. Môj otec nie nemohol, ale nechcel. Takže ja neviem, či ste hluchý alebo schválne ste to poprekrúcali, ďalej len pokračuje ponižovanie. Vy mňa nazvete hlupákom? Prečo? Prečo? Komu som tým svojím prejavom ublížil? Ja som sa snažil povedať pravdu. A ešte raz, môj otec nechcel ísť na takú vysokú školu a hovorím, všetky boli kvalitné... (Prerušenie vystúpenia časomerom. Potlesk.)
Simon, Zsolt, poslanec NR SR (2014-04-01):
Ďakujem pekne. Pani kolegyňa, nie som rád tomu, že reštitúcie a prinavrátenie majetku sa stávajú predmetom politického boja. Tu je technický problém. Ten technický problém vznikol na vojenskom katastrálnom úrade. Tam, kde vymazali všetku evidenciu. A možnože, byť na vašom mieste, by som povedal kolegovi Pucimu, že vlastníctvo nevzniká zápisom do katastra, ale aj dedičské konanie, dedičské rozhodnutie potvrdené súdom, aj nezapísané do katastra je právom vlastníctva. Do roku 1992 nebolo treba zapísať nič do katastra. A to vlastníctvo je nescudziteľné a nespochybniteľné. A slovenské súdy v tomto takto rozhodujú. Problém je, že tento návrh sa týka len úzkej časti reštitúcie a tých, ktorí sú pôvodní vlastníci, nepodali žiadosť, tých vôbec nerieši. Preto ešte raz apelujem na vás a budem donekonečna apelovať, aby ste priniesli komplexné riešenie vysporiadania vlastníctva na vojenskom, bývalom Vojenskom obvode Javorina tak, aby ich vlastníctvo bolo naozaj vysporiadané a uspokojené. Ďakujem. (Potlesk.)
Raši, Richard, poslanec NR SR (2018-03-14):
Ďakujem pekne. V mene pána predsedu výboru pre zdravotníctvo Zelníka zvolávam výbor na 12.00 hod. dnes, poprosím všetkým členov, aby prišli. Ďakujem pekne.
Muňko, Dušan, poslanec NR SR (2014-05-15):
Pán poslanec, prekvapuje ma stanovisko vaše, lebo nebolo dávno, keď sme volili generálneho prokurátora. Celá vtedajšia koalícia sa nevedela zhodnúť, nehovoriac o tom, že predchádzajúceho generálneho prokurátora navrhla vtedajšia koalícia. Nastavili ste pravidlá. Všetky veci, čo sa týka súdnictva alebo prokuratúry ste sa snažili spolitizovať tak, až je to dneska neúnosné. Nakoniec, aj špeciálny prokurátor môže vyjsť len z prokuratúry. To, že sa nikto neprihlásil, nesvedčí proste o tom, že tam nie je dostatok odborníkov, niektorí prokurátori nemajú záujem o to, aby boli pretriasaní v novinách a pretriasaní politikmi. Nechajme súdnu moc a takisto aj prokuratúru proste na pokoji, ona sama riešila veci závažné a myslím si, že aj pán prokurátor Kováčik sa za svojej desaťročnej práce nedopustil žiadnych takých vecí, za čo by nemohol kandidovať znova na špeciálneho prokurátora.
M. Sabolová, poslankyňa: (2004-06-24):
Ďakujem pekne.
Bugár, Béla, podpredseda NR SR (2018-12-06):
Prezentujme sa a hlasujme. (Hlasovanie.) Prítomných 142, za 119, 2 proti, 21 sa zdržalo. Konštatujem, že návrh bol schválený. Nech sa páči, výbory a lehoty.
Laššáková, Jana, podpredsedníčka NR SR (2015-03-18):
S reakciou, pán poslanec Vašečka? Nie. Nech sa páči, pán poslanec Viskupič, máte slovo.
Zmajkovičová, Renáta, podpredsedníčka NR SR (2012-09-26):
Pán poslanec Fecko.
Sulík, Richard, predseda NR SR (2010-10-20):
Ďakujem, pán poslanec Čaplovič. To boli písomne prihlásení poslanci. Teraz sa pýtam, či sa do rozpravy chce niekto prihlásiť ústne. Traja rečníci. Uzatváram možnosť sa prihlásiť do rozpravy ústne. A, pán Somogyi, nech sa páči.
Gabániová, Darina, poslankyňa NR SR (2013-03-21):
Ďakujem, pán minister, ja som sa chcela opýtať vás preto, lebo som myslela, že sa to bude dať robiť cez obchodnú sieť, ale myslím si, že teda to potom potrebuje dôslednejšie zainteresovanie alebo, by som povedala, výchovu obyvateľstva, vyzretosť spoločnosti. Ďakujem pekne.
Kollár, Boris, predseda NR SR (2022-02-02):
Prosím, pre záznam uviesť hlasovanie opravné. Budeme ešte hlasovať, kolegovia, prosím, alebo možnosť všeobecným súhlasom. Pani pos... pani ministerka má COVID, takže nemôže vystúpiť. Či je všeobecný súhlas, že presunieme ten jej bod o... (Súhlasná reakcia pléna.) Ďakujem pekne, uvedené sme schválili. Teraz vyhlasujem dvojminútovú prestávku. (Prestávka.)
Danko, Andrej, predseda NR SR (2016-10-27):
Vážené panie poslankyne, vážení páni poslanci, pokračujeme v prerušenom rokovaní hlasovaním, poprosím kľud v sále, pokračujeme v prerušenom rokovaní hlasovaním o bode 62 programu, je to prvé čítanie. (Zaznievanie gongu.) Je to prvé čítanie o návrhu poslancov Jurinovej, Grendela, Gaborčákovej, Shazhad a Verešovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia, tlač 275. Prosím predsedníčku výboru, poprosím o kľud, hlasujeme. Prosím predsedníčku výboru pre sociálne veci poslankyňu Alenu Bašistovú, aby hlasovanie uviedla. (Hlasovanie o návrhu poslancov Národnej rady Slovenskej republiky Eriky Jurinovej, Gábora Grendela, Sone Gaborčákovej, Silvie Shazhad a Anny Verešovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 275.)
Paška, Pavol, predseda NR SR (2014-04-02):
Dobre, pán navrhovateľ, beriem na vedomie. Pán poslanec Kuffa.
Kleinert, Dana, poslankyňa NR SR (2023-12-18):
Ďakujem ti, Marek, za tvoj príspevok. Ďakujem. Ja som si tiež pozerala tú dôvodovú správu a budem sa ňou viacej zaoberať potom v mojej, v mojom príspevku v rozprave, ale teda jedna tá, jeden z tých citátov je, že cieľom zriadenia ministerstva je posilniť a zefektívniť využitie potenciálu v cestovnom ruchu. Tu vlastne napríklad pri kreatívnom priemysle, kultúre a umení, ktoré dosť dobre poznám toto prostredie, tak už dlhé roky nám je jasné, že rôzne stavovské organizácie kreatívneho priemyslu, pracovníci, pracovníčky v kultúre, vybraní diplomati, ekonómovia tu dlhé roky upozorňujú na trestuhodné nevyužívanie tohto potenciálu našej krajiny, talentu ľudí tejto krajiny. Mnohé z našich reálnych šancí sme takto veľmi trestuhodne zahodili, a to práve aj na základe tohto nepochopenia zo strany kompetentných v tomto štáte, dlhé roky v bezpohlavných organizáciách síce na podporu cestovného ruchu vytvorených, ale v realite na rozhodujúcich postoch sedeli väčšinou ľudia nechápajúci kroky, ktoré bolo či je stále potrebné vykonať, aby sa podpora cestovného ruchu skutočne naplnila. Keď si aj dáme také mentálne cvičenie, v ktorom pripustíme ministerstvo ako nápad hodný zamyslenia, tak rozhodne, ale rozhodne nám je jasné, že už teraz navrhované personálne nominácie nám nezaručujú svetlú budúcnosť. Ony nám ju nieže nezaručujú a dovolím si tvrdiť, že ani nezaručia. Nezaručia nám aktuálne, svieže, úprimné pochopenie, ako funguje naozajstná reprezentácia krajiny: cez talenty, cez cielenú, transparentnú a inštitucionalizovanú podporu a cez skutočné poznanie prostredia a jeho potenciálu. Ďakujem ti, Marek, za tvoj príspevok. Ďakujem.
Glváč, Martin, podpredseda NR SR (2018-09-13):
S reakciou pán poslanec Heger.
Dostál, Ondrej, poslanec NR SR (2016-09-07):
Pán poslanec Gál, tri poznámky, ak stihnem. Po prvé o tom, že poslanci môžu rýchlejšie predkladať návrhy zákonov ako vláda, samozrejme. Nie je celkom pravda, že by zmena pravidiel medzirezortného pripomienkového konania nejako ho predĺžila. Tie lehoty sa vôbec nepredĺžili. Dokonca sa dala výnimka, keď možno vynechať úplne medzirezortné pripomienkové konanie, čo v minulosti nebolo možné, respektíve nebolo to v súlade s legislatívnymi pravidlami vlády. A myslím, že aj koaliční poslanci uznávajú, že ten rozbeh vlády v legislatíve bol trošku pomalší, ako by bolo možné. Ale teda k dôležitejšej veci sa chcem vyjadriť. Samozrejme, že žiadny zákon nie je dokonalý, ale je dôležité nastavovať pravidlá. A tu by som pripomenul novelu zákona o majetku obcí a majetku vyšších územných celkov, ktorá tiež bola prijatá aj zásluhou alebo najmä zásluhou pani vtedy poslankyne Žitňanskej a ktorá vytvorila priestor pre to, aby sa transparentnejším spôsobom narábalo s majetkom obcí, aby sa predával súťažnými metódami prevažne alebo aspoň za cenu znaleckého posudku, alebo teda ak existujú nejaké iné vážne dôvody, čo často sa obchádza, ale napriek tomu je to posun k lepšiemu. Rovnako keby sme mali nejaký dokonalý zákon o verejnom obstarávaní, tak by sme žiadny takýto zákon o schránkach nepotrebovali, pretože by nám mohlo byť jedno, kto vyhrá verejné obstarávanie, keby dodal kvalitný tovar alebo službu za najlepšiu možnú cenu. Ale nežijeme v ideálnom svete, tak okrem toho, že máme zákon o verejnom obstarávaní, potrebujeme mať dostatočne účinnú normu, ktorá nám prípadne povie, že či za tou schránkou nie sú nejaké osoby alebo finančné skupiny napojené na vládnu moc.
Marosz, Ján, poslanec NR SR (2017-01-31):
Ďakujem, pán vystupujúci, pán Budaj, za vaše slová. V argumentácii o tom, že prečo Kancelária Národnej rady má mať nejaké iné platové postavenia ako Kancelária prezidenta alebo Kancelária verejného ochrancu práv, sa hovorí o tom, že vykonáva nejakú špecifickú činnosť. Je to dosť také všeobecné a vágne a nemyslím si, že tak, ako ste aj vraveli, Kancelária Národnej rady vykonáva nejakú náročnejšiu alebo ťažšiu prácu. Alebo, samozrejme, každá, každý charakter práce, ktorú vykonajú úradníci, či už u pán prezidenta, alebo u verejného ochrancu práv, vykonávajú nejakým spôsobom špecifické konkrétne činnosti a treba, treba povedať, že je dôležité, aby sa nevnášalo aj týmto, týmto zákonom, ktorý sa prijíma, istá taká závisť alebo aj nerovnosť v tom platovom ohodnotení úradníkov v týchto rôznych kanceláriách. Takže chcem len podčiarknuť, že uvedený, uvedený návrh zákona, mali by byť vzaté do úvahy pripomienky prezidenta a nemala by sa vnášať nerovnosť medzi týmito kanceláriami a naozaj to sa prijatím takejto, takejto vágnej formulácie, že Kancelária Národnej rady vykonáva špecifické úlohy, vnáša, lebo o nič iné sa to neopiera, iba o nejaké také akože širšie lakte predsedu Národnej rady. Ďakujem.
Jurinová, Erika, podpredsedníčka NR SR (2014-12-11):
Vyhlasujem všeobecnú rozpravu za skončenú. Pán navrhovateľ, chcete vyjadriť svoje stanovisko. Nech sa páči.
Kažimír, Peter, minister financií SR (2017-10-11):
Ďakujem. Zmluva zodpovedá vnútroštátnym právnym podmienkam, ako aj tradičným požiadavkám bilaterálnych daňových vzťahov upravujúcich rozdelenie práva na daň z jednotlivých príjmov medzi štát zdroja príjmu a štát rezidencie skutočného vlastníka príjmu. Predkladaný materiál nemá vplyv na štátny rozpočet ani verejné financie, avšak odstránenie dvojitého daňového zaťaženie bude mať pozitívny vplyv na rozvoj podnikateľskej sféry. Z hľadiska obsahu je táto zmluva medzinárodnou hospodárskou zmluvou všeobecnej povahy podľa čl. 7 ods. 4 Ústavy Slovenskej republiky a medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb podľa čl. 7 ods. 4 a 5 Ústavy Slovenskej republiky a je zároveň medzinárodnou zmluvou, na ktorej vykonanie nie je potrebný zákon. Ďakujem.
V. Veteška, podpredseda NR SR: (2006-03-15):
Nasleduje prvé čítanie o návrhu skupiny poslancov Národnej rady Slovenskej republiky na vydanie ústavného zákona o zriadení a činnosti Výboru Národnej rady Slovenskej republiky na preskúmanie rozhodnutí Národného bezpečnostného úradu . Návrh ústavného zákona ste dostali ako tlač 1482. Návrh na jeho pridelenie výborom máte v rozhodnutí č. 1511. Pán poslanec Vavrík uvedie návrh zákona. R. Vavrík, poslanec: Ďakujem pekne, pán podpredseda. V predchádzajúcom bode k tlači 1483 som presne v úvodnej reči hovoril o tom, prečo sa predkladá návrh zákona o ochrane utajovaných skutočností, a taktiež tie isté dôvody, ktoré som povedal, nás zviedli aj k predloženiu návrhu ústavného zákona, ktorým sa zriadi Výbor Národnej rady na preskúmanie rozhodnutí Národného bezpečnostného úradu. Len pre krátkosť zopakujem, že po vydaní nálezu Ústavného súdu č. 638/2005 Ústavný súd v tomto rozhodnutí rozhodol, že zákon o ochrane utajovaných skutočností, najmä § 30 ods. 4 až 7 sú v rozpore s Ústavou Slovenskej republiky a vydaním tohto rozhodnutia v Zbierke zákonov tento príslušný § 30 ods. 4 až 7 stratili účinnosť. Tým vzniklo právne vákuum a týmto návrhom reagujeme na vzniknuté legislatívne vákuum zákona o ochrane utajovaných skutočností, a preto navrhujeme zriadiť nový odvolací orgán, ktorý by bol práve navrhovaný Výbor Národnej rady na preskúmanie rozhodnutí Národného bezpečnostného úradu. Toľko stručne k dôvodovej správe k návrhu tohto ústavného zákona. Ďakujem veľmi pekne za slovo.
Mihál, Jozef, poslanec NR SR (2014-11-09):
Prepáčte, je mi to veľmi trápne, keď tu kolegovia zo SMER-u, ktorí zrejme si nevedia navodiť radosť a eufóriu nejako inak, ako tým, že si niečo lupnú, vypijú, nadrbú sa... (Prerušenie vystúpenia predsedajúcou.)
Žiga, Peter, podpredseda NR SR (2024-05-21):
Prezentujme sa a hlasujeme. (Hlasovanie.) 132 prítomných, 79 za, 1 proti, 52 sa zdržalo. Návrh sme schválili. Pokračujte, pani spravodajkyňa.
Lebocký, Tibor, poslanec NR SR (2012-11-07):
Pán predseda, v rozprave, vo všeobecnej rozprave vystúpili traja poslanci, nepodali žiadny návrh, preto prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený poslanecký návrh zákona v druhom čítaní.
Paška, Pavol, predseda NR SR (2013-11-26):
Ďakujem, pán minister. Pán poslanec Bagačka je určený spravodajca.
A. Belousovová, podpredsedníčka NR SR: (2009-03-10):
Pani spoločná spravodajkyňa, chcete sa vyjadriť? Nech sa páči.
Grendel, Gábor, podpredseda NR SR (2021-06-22):
Takže dávam slovo pani poslankyni Vladimíre Marcinkovej, aby za skupinu poslancov odôvodnila návrh zákona o podpore regionálneho rozvoja, nech sa páči.
T. Cabaj, podpredseda NR SR: (2009-05-20):
Slovo má pán poslanec Mikloško. Pripraví sa pani poslankyňa Belásová.
Bugár, Béla, podpredseda NR SR (2019-09-24):
Ako posledný v rozprave vystúpi pán poslanec Kotleba. Nech sa páči.
Pellegrini, Peter, predseda NR SR (2015-04-23):
Vážené pani poslankyne, vážení páni poslanci, pristúpime k hlasovaniu o prerokovanom vládnom návrhu zákona. Prosím teraz poslankyňu Annu Vittekovú, aby uvádzala hlasovanie v druhom čítaní o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník, tlač 1490. Nech sa páči, pani spravodajkyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákon , tlač 1490.)
Dostál, Ondrej, poslanec NR SR (2021-05-14):
Existujú nejaké pravidlá alebo nejaké pravidlá, ktoré sú písomné, pravidlá, ktoré sú nepísané. Sú pravidlá, ktoré sú politické, napríklad pravidlá dohodnuté v rámci vládnej koalície. A tie sa v tomto prípade zjavne porušujú, pretože bol predložený návrh bez súhlasu gestorského rezortu, bez toho, aby bola na ňom zhoda v celej vládnej koalícii. A mne tiež niekedy to, to dodržiavanie pravidiel celkom nevyhovuje a, a rád by som si, povedzme, predložil návrh, na ktorý nedostanem zhodu v rámci vládnej koalície, lebo sa to niekomu nepáči, aj keď ja celkom nerozumiem, prečo sa mu to, prečo sa mu to nepáči. Ale myslím si, že dodržiavanie pravidiel je potrebné. A porušovanie pravidiel je cesta do pekla. No a potom tu máme okrem, okrem politických pravidiel, ktoré povedzme opozíciu zaujímať nemusia, nás ako koalíciu by zaujímať mali. Máme tu aj nejaké pravidlá legislatívneho procesu. Samozrejme, že každý poslanec môže dať akýkoľvek návrh zákona, poslanec môže dať aj návrh nového Trestného poriadku kompletne. Ale takéto zmeny, to nie sú, nie sú nejaké čiastkové zmeny, nejaká, nejaká úprava, že posuniem nejaké percentíčko, zmením nejakú sadzbu, sú zmeny, ktoré nabúravajú celú koncepciu alebo menia celú, celú koncepciu väzby. A takéto zmeny, som presvedčený, že by mali prejsť riadnou prípravou. A tou riadnou prípravou je medzirezortné pripomienkové konanie nie k poslaneckému návrhu zákona, resp. k stanovisku vlády k poslaneckému návrhu zákona, ale riadne vládou alebo ministerstvom pripravené, prerokované v MPK a potom, potom v parlamente. To je asi všetko.
Cicoň, Antonín, poslanec NR SR (2012-09-12):
Ďakujem za slovo. Pán predseda, v rozprave vystúpili traja poslanci: pán Beblavý, Poliačik a Žitňanská. Bol podaný jeden procedurálny návrh pánom Poliačikom – vrátiť návrh zákona na dopracovanie. Pán predseda, prosím, dajte hlasovať o ňom.
Jarjabek, Dušan, poslanec NR SR (2014-03-20):
Ďakujem pekne. Pán predseda Národnej rady ma trošku predbehol. Tiež som chcel skonštatovať, že začal sa boj o lídra pravice. Popri druhom kole prezidentských volieb začal sa boj o lídra pravice. Pán poslanec Lipšic pritvrdzuje, pritvrdzuje, pritvrdzuje. Procházka mu neuveriteľne šliape na päty. Je to jednoznačne, áno, taký ste, takého vás poznáme a budete stále agresívnejší. Pýtali ste sa, pán poslanec, či sme videli pána Harabina. No osobne určite teraz nie, možno v televízii sme ho naposledy videli tak ako vždy. Ale viete, čo je na to veľmi smutné, pre vás? My sme totižto nevideli už dlho ani vašich voličov. A poviem vám jedno tajomstvo. A ani ich neuvidíme, ani my ani vy. A to je ten váš strach. To je to vaše agresívne vystupovanie. To je to vaše stále agresívnejšie a agresívnejšie vystupovanie v tomto parlamente a osobnejšie a osobnejšie, len z tohto dôvodu. A to je pri vašom intelekte akosi smutné. Ďakujem za pozornosť.
Remišová, Veronika, poslankyňa NR SR (2017-03-28):
Tak ako povedal Igor Matovič, áno, tak chápeme Roberta Fica aj v tom, že je to mimoriadne trápna situácia, 10 rokov tvrdí, že amnestie sa zrušiť nedajú, potom zrazu prieskumy vyjdú ináč, podpíše sa petícia, vyjde film a už je to nejakým spôsobom možné, ale ako sme hovorili, otázka amnestií by nemala byť predmetom nejakého politikárčenia a pokladáme za nekorektné, že koalícia nám do dnešného dňa nevie povedať alebo nechce povedať, ktoré z návrhov na zlepšenie koaličného zákona budú prijaté, ktoré nebudú prijaté, a aký postoj teda koalícia má. My za nás sme, túžime, aby amnestie boli zrušené, ale ak to má byť za cenu toho, že ani jedna požiadavka, s ktorou prichádzame, a tá vystretá ruka nebude akceptovaná, tak sme pritlačení k múru a v neriešiteľnej situácií. Ďakujem.
Kollár, Boris, predseda NR SR (2021-10-19):
Prosím, prezentujme sa a hlasujeme. (Hlasovanie.) Prítomných 138 poslancov, za 129, proti 8, nehlasoval 1. Konštatujem, že sme tento návrh schválili. Budeme pokračovať hlasovaním v prvom čítaní o vládnom návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva, tlač 686, bod 8 schváleného programu. Prosím spravodajkyňu z výboru pre verejnú správu a regionálny rozvoj pani poslankyňu Zitu Pleštinskú, aby uviedla hlasovania. (Hlasovanie o vládnom návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 686.)
Pellegrini, Peter, predseda NR SR (2024-01-26):
Preto medzi prvým a druhým čítaním bude zákon zmenený tak, aby takéto veci v ňom neboli. Pán poslanec Grendel, nech sa páči s faktickou.
Zelník, Štefan, poslanec NR SR (2017-06-14):
Ďakujem pekne za slovo. Vážený pán predseda Národnej rady, vážený pán predsedajúci, Výbor Národnej rady Slovenskej republiky pre zdravotníctvo v spolupráci s Obezitologickou sekciou Slovenskej diabetologickej spoločnosti pri príležitosti Európskeho dňa obezity pripravilo podujatie, ktorého cieľom bude hovoriť o obezite a mnohých ďalších chorobách s ňou spojených. Podujatie sa uskutoční vo foyer na prízemí pri knižnici budovy Národnej rady Slovenskej republiky dňa 15. júna, zajtra, o 11.30 do 14.30. Budete mať možnosť dať si zmerať cholesterol, body mass index, krvný tlak a s prítomnými lekármi konzultovať svoje riziko vzniku obezity. Dovoľte, aby som vás v mene výboru pre zdravotníctvo a v mene obezitologickej spoločnosti pozval na toto podujatie. Ďakujem pekne. (Ruch v sále.)
Viskupič, Jozef, poslanec NR SR (2014-01-29):
Ďakujem. Pán minister, ja si myslím, že tu teraz prebieha, nejak nad nami tu lietajú argumenty medzi vašou stranou a zvolávateľmi z Ľudovej platformy, a stotožňujem sa s jedným z tých dôvodov zvolania, že mal by platiť, a myslím, že táto schôdza je o rovnakom metri a mal by platiť rovnaký meter či už na opozičných poslancov, či už na ombudsmana, ktorý by chcel vládu informovať, a možno aj keď tvrdíte, že nie je zákonný dôvod, tak minimálne slušnosť, vecnosť by mala veliť, že by mohol dostať na vláde priestor. Čo má ale z vášho vystúpenia viacej zarazilo a viacerí poslanci z vašej strany to kritizovali alebo nejakým spôsobom sa dotkli témy, že by sme sa mali zastávať alebo nezastávať Policajného zboru, že by mala byť nejaká istota. Tuším kolegyňa Vaľová vám odkazovala to, že kto z nás stál pred rozvášneným davom, kedy policajt naozaj potrebuje mať istotu, či zasahuje na základe a podľa zákona, alebo nie. A ja si myslím, že takisto ako viacerí, že nerobíte dobre a škodíte polícii, pretože keď musí policajt použiť donucovacie prostriedky, nemôže vo svojom rozmýšľaní ani na sekundu sa mu tam zjaviť, zastane alebo nezastane sa ma Kaliňák. Je toto najväčší problém, ktorý vidím, ktorý ste aj tu povedali, pretože týmto škodíte polícii. A ja si myslím, že policajt má rozmýšľať nad tým, či koná, alebo nekoná zákonne, a tú istotu by sme mu mali dať nastavením pravidiel. A toto je podľa mňa, áno, policajti potrebujú aj v týchto vypätých situáciách mať istotu a... (Prerušenie vystúpenia časomerom.)
B. Bugár, podpredseda NR SR: (2005-12-14):
P. Keszegh, poslanec: Vážený pán podpredseda, vážený pán podpredseda vlády, vážené pani poslankyne, vážení páni poslanci, dovoľte mi, aby som v zmysle zákona Národnej rady o rokovacom poriadku vystúpil k vládnemu návrhu zákona, ktorým sa mení a dopĺňa zákon č. 200/2004 Z. z. o opatreniach proti porušovaniu práv duševného vlastníctva pri dovoze, vývoze a spätnom vývoze tovaru ako spravodajca výboru Národnej rady pre financie, rozpočet a menu. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, doručenie návrhu najmenej 15 dní pred schôdzou Národnej rady, na ktorej sa uskutočnilo prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel zaradil ho na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti zákona uvedené v § 67 a § 68 zákona Národnej rady o rokovacom poriadku Národnej rady Slovenskej republiky ako aj náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Odporúčam, aby Národná rada po rozprave sa uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. Súčasne odporúčam v zmysle § 74 ods. 1 zákona Národnej rady o rokovacom poriadku a v súlade s rozhodnutím predsedu Národnej rady č. 1417 z 18. novembra 2005 prideliť v druhom čítaní na prerokovanie tento návrh okrem výborov Výboru Národnej rady pre financie, rozpočet a menu aj Ústavnoprávnemu výboru Národnej rady Slovenskej republiky. Za gestorský výbor navrhujem výbor Národnej rady pre financie, rozpočet a menu. Zároveň odporúčam, aby výbory uvedený návrh prerokovali do 30 dní a gestorský výbor do 31 dní od jeho prerokovania v prvom čítaní na schôdzi Národnej rady. Vážený pán podpredseda, otvorte rozpravu.
Ďuriš Nicholsonová, Lucia, podpredsedníčka NR SR (2017-04-06):
Pán poslanec Čaplovič, prosím vás, nevykrikujte. Prihláste sa, keď chcete niečo povedať! (Výkriky z pléna.) Poprosím vás, páni poslanci, kľud v rokovacej sále. Veď keď chcete niečo povedať, pán Čaplovič, tak sa prihláste. No tak nech sa páči. Teraz už nie, lebo už je uzavretá možnosť hlásiť sa s faktickou. Pani poslankyňa Jurinová, nech sa páči.